Document ID: /roh_data/filtered/fineweb-2-filterrobots_roh.jsonl.gz/45285

Il paziaint cun tuot seis bsögns es la persuna la plü importanta a l’ospidal. Ils collavuraturs sun fich qualifichats e topmotivats.
Ün management da sgürezza da paziaints e da qualità proactiv sun illa chasa in stil floreal da passa 100 ons l’A e O. L’infrastructura medicinala es sül plü nouv stadi. Sün ün pitschen spazi vain ultra da quai spüert üna gronda varietà. Uschè spordscha l’ospidal la medicina integrativa chi’d es in Svizra sainza congual – üna cumbinaziun da medicina classica e cumplementara, quai nu voul dir pel paziaint “obain ün, obain tschel” – dimpersè “tant l’ün sco l’oter”.
L’ospidal regiunal da l’Engiadina Bassa es pitschen e prezius. L’atmosfera es familiara, las vias sun cuortas. Interdisciplinarità ed interprofessiunalità han prüma priorità. Valurs sco dürabilità vegnan vivüdas, per exaimpel illa cuschina cun prodots regiunals o i’l sectur energetic cun geotermia per l’inter cumplex da l’ospidal.
Nus Tillas/Tils racumandain da far manar scha pussibel a paraints o cuntschaints a l’ospidal e d’ütilisar ils mezs da trafic publics. Üna fermada dal bus local as rechatta directamaing sper l’ospidal. Il planisader da rutas Tillas/Tils muossa la via pro nus. Per ir aint il veicul e gnir oura da quel pon dovrar paziaintas e paziaints la plazza da fermada pro l’entrada.
Las plazzas da parcar sper l’ospidal sun suottamissas a taxas. I nu stan a disposiziun ingünas plazzas da parcar permanentas.
Lündeschdi fin venderdi: 07.00 – 20.00
Sonda e dumengia: 08.00 – 20.00
In nossa broschüra per l’infuormaziun als paziaints chattan Ellas/Els tuot las infuormaziuns per Lur visita o Lur sogiuorn.
24 stanzas daja i’l ospidal a Scuol. Tuot las stanzas sun cleras, prüvadas e spordschan mincha confort.
Be la vista sün la cuntrada muntagnarda da l’Engiadina Bassa es fingià salüdaivla. Da la fanestra o da la lobgia as vezza eir il cumün da Scuol, l’En blau verd e’ls gods spess.
Las stanzas d’ün let sun equipadas in möd seguaint:
Mincha di spordschain nus a noss paziaints chi han üna sgüranza supplementara üna gazetta quotidiana sco eir ulteriurs servezzans specials.
Las stanzas da paziaints sun equipadas in möd seguaint:
Tuots detagls davart il sogiuorn pon Ellas/Els per plaschair leger davo in nossa broschüra per paziaints extaisa.
Frais-cha, regiunala e stagiunala – uschè es la cuschina a l’ospidal. Ils paziaints han adüna üna gronda tscherna tanter trats vegetarics e cun charn. Tuot tenor ils bsögns o las prescrpziuns medicinalas ed eventualmaing eir davo avair passà pled cun la cussagliaziun da nudrimaint pon ils trats gnir cuschinats eir da maniera individuala.
Il team da la cuschina s’occupa dal bainstar corporal illas gestiuns seguaintas dal center da sandà:
Nos team da cuschina resguarda insembel da trattamaint las intoleranzas ed allergias. In cas da bsögn tratta il schef da cuschina cun la cusgliadra da nudrimaint las pussibiltats da pudair cuschinar, adonta da restricziuns, ün damangiar gustus e san.
Pels collavuraturs e las visitas dals paziaints o abitants sta a disposiziun üna cafetaria. Qua pon ils paziaints cun lur paraints as laschar gustar ün giantar delizchus in ün’atmosfera prüvada.
Il schef da cuschina fa eir regularmaing visitas da “schefcuschinunz” als paziaints ed abitants. Quist contact persunal serva per gnir a savair propostas e giavüschs culinarics. Uschè po il team da la cuschina s’occupar amo meglder dals bsögns dals paziaints ed abitants. Nos schef da cuschina es cuschinunz da dieta diplomà. El resguarda insembel cul team da trattamaint adüna las intoleranzas ed allergias. In cas da bsögn tratta il schef da cuschina cun la cusgliadra da nudrimaint las pussibiltats da pudair cuschinar, adonta da restricziuns, ün damangiar gustus e san.
««Da Tillas/Tils dar il sentimaint dad esser in buns mans, quai es nos böt suprem. Lapro appartegna eir ün damangiar gustus, regiunal e frais-ch.»»
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.